Kameme FmKameme Fm News
Atongoria a Jubilee kũmenereria ndũmĩrĩri ya NASA ya kwagĩra kĩene gĩthurano kĩa ira
Atongoria a kiama kia Jubilee nimagiire kiene ndumiriri iria irarekereirio ni ngwataniro ya NASA ya kwagira kiene githurano kiria kiratabanirio muthenya wa ira.
Magitongorio ni mutongoria wa aria aingi bunge-ini ya senate Kipchumba Murkomen, atongoria aya nimaugite githurano kirari kiega bururi mugima tiga tu icigo 4 cia gitaru kia Nyanza. Oho nimaugite NASA ndibatii kurung’a cigii githurano kuona ati nimeyeheretie.
Hau kabere atongoria a NASA magitongorio ni mumbunge wa Suna East Junet Mohamed, marauga githurano gitinekika icigo-ini nyingi cia bururi na ati murugamiriri munene wa IEBC Ezra Chiloba ndathiite rutha ta uria aniriire.
No kuhitukira mutambo wake wa twitter Chiloba niaragiire kiene miario ya Junet akiuga ihuire maheni matheri.
fao_Latn kik_Latn kik_Latn kik_Latn kik_Latn kik_Latn